Hashim Amla speel wel vir Cobras | Netwerk24
Deur Altus Momberg 23 April 2019 14:53
Die ervare aanvangskolwer was nie Maandag deel van die Cobras se groep vir ’n T20-Uitdaagwedstryd teen die Knights in Bloemfontein nie omdat hy sy siek pa in Durban bygestaan het.
Amla het verlede maand die Proteas se eendagreeks teen Sri Lanka misgeloop om by sy pa te wees. Hy het egter in die meeste van die Cobras se wedstryde tot dusver in die T20-Uitdaagreeks gespeel.
Sy pa is terug in die waakeenheid in ’n Durbanse hospitaal.
Amla gaan hom egter in die Paarl by die span vir Woensdag se wedstryd teen die Titans aansluit.
Die Kapenaars is saam met die Lions die voorlopers in die reeks.
Cobras se groep is: Rory Kleinveldt (k), Ferisco Adams, Hashim Amla, David Bedingham, Tladi Bokako, George Linde, Janneman Malan, Aviwe Mgijima, Akhona Mnyaka, Dane Paterson, Vernon Philander, Nkululeko Serame, Jason Smith, Kyle Verreynne.
Meer oor: Hashim Amla | Wêreldbekerkrieket | Cape Cobras | Proteas